16.6.2001 De Europæiske Fællesskabers Tidende L 161/45 KOMMISSIONENS AFGØRELSE af 15. juni 2001 om afslutning af undersøgelsen af Rådets forordning (EF) nr. 2450/98 om indførelse af en endelig udligningstold på importen af stænger af rustfrit stål med oprindelse i Indien (meddelt under nummer K(2001) 1612) (2001/460/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab (!), særlig artikel 20, efter høring af det rådgivende udvalg, og ud fra følgende betragtninger: A. TIDLIGERE PROCEDURE Ved forordning (EF) nr. 2450/98 (?) indførte Rådet en endelig udligningstold på importen af stænger af rustfrit stål (i det følgende benævnt »den pågældende vare«), henhørende under KN-kode ex 7222 20 11, 7222 20 21, 7222 20 31 og 7222 20 81 og med oprin- delse i Indien. Foranstaltningerne indførtes i form af en værditold på mellem 0 og 25,5 % for individuelle eksportører og en resttold på 25,5 %. B. NUVÆRENDE PROCEDURE 1. Anmodning om fornyet undersøgelse Efter indførelsen af de endelige foranstaltninger modtog Kommissionen en anmodning fra en indisk eksportør i Bombay, CAPICO Trading Private Limited, om indled- ning af en fremskyndet fornyet undersøgelse af forord- ning (EF) nr. 2450/98 i henhold til artikel 20 i Rådets forordning (EF) nr. 2026/97 (i det følgende benævnt »grundforordningen«). Det pågældende selskab gjorde gældende, at det ikke var forretningsmæssigt forbundet med andre indiske eksportører af den pågældende vare, og at det ikke havde eksporteret den pågældende vare til Fællesskabet i den oprindelige undersøgelsesperiode (1. oktober 1996 til 30. juni 1997). Selskabet angav, at det agtede at begynde at eksportere den pågældende vare til Fællesskabet i den nærmeste fremtid. 2. Indledning af en fremskyndet fornyet undersø- gelse Kommissionen undersøgte de beviser, der fremlagdes af den pågældende indiske eksporterende producent, og anså dem for tilstrækkelige til at begrunde indledningen () EFT L 288 af 21.10.1997, s. 1. () EFT L 304 af 14.11.1998, s. 1. af en fornyet undersøgelse i overensstemmelse med artikel 20 i grundforordningen. Efter høring af det rådgi- vende udvalg og efter at den berørte erhvervsgren i Fællesskabet havde fået lejlighed til fremsætte bemærk- ninger, offentliggjorde Kommissionen en meddelelse i De Europæiske Fællesskabers Tidende (?) om indledningen af en fremskyndet fornyet undersøgelse af forordning (EF) nr. 2450/98 med hensyn til det pågældende selskab og iværksatte denne undersøgelse. 3. Den pågældende vare Den vare, der er omfattet af den nuværende fornyede undersøgelse, er den samme vare som den, der er omhandlet i forordning (EF) nr. 2450/98, nemlig stænger af rustfrit stål. 4. De berørte parter Kommissionen underrettede officielt det pågældende selskab og Indiens regering om indledningen af proce- duren. Den gav endvidere de direkte berørte parter lejlighed til at tilkendegive deres synspunkter skriftligt og til at anmode om at blive hørt. Kommissionen modtog imidlertid hverken synspunkter eller anmodninger om at blive hørt. Kommissionen sendte et spørgeskema til det pågældende selskab og modtog en fuldstændig besvarelse inden for den anførte frist. Kommissionen indhentede og efterprø- vede, alle de oplysninger, som den anså for nødvendige for at gennemføre undersøgelsen, og den aflagde kontrolbesøg hos det pågældende selskab. C. TILBAGETRÆKNING AF ANMODNINGEN OM EN FORNYET UNDERSØGELSE Den 20. juli 2000, meddelte CAPICO Trading Private Limited, Kommissionen, at den trak sin anmodning om fornyet undersøgelse tilbage. Selskabet baserede det på det forhold, som fremgik af undersøgelsen, nemlig at det ikke havde eksporteret den pågældende vare til Fælles- skabet, og dets intentioner om at eksportere til Fælles- skabet var ikke blevet realiseret. Kommissionen finder det derfor hensigtsmæsigt at afslutte denne fornyede undersøgelse. () EFT C 61 af 3.3.2000, s. 3.